# OTR8002L | OTR8012L Szakmódszertan 2

Tantárgyi tematika és félévi követelményrendszer

A kurzus teljesítésével a hallgató ismeri a történelemtanítás cél-, feladat- és követelményrendszerét, a tantárgy kerettanterveit, az azokban megfogalmazott fejlesztési feladatokat. Ismeri a történelem tantárgy által közvetített fogalmak kialakulásának életkori sajátosságait, a tanulók fogalomrendszerének fejlesztésében játszott szerepét. Ismeri a szaktárgy tanítása-tanulása során fejlesztendő speciális, az önálló történelmi megismeréshez szükséges kompetenciákat. Ismeri a történelem és állampolgári ismeretek tanításának korszerű munkaformáit és eszközeit, az infokommunikációs technológia felhasználásának lehetőségeit.

Képes fejlesztési feladatokat megfogalmazni, megtervezni, képes azokat a meghatározott kerettantervek tematikai kontextusában elhelyezni. Képes a különböző adottságokkal, képességekkel, illetve előzetes tudással rendelkező tanulók tanulásának, fejlesztésének megfelelő módszerek megválasztására és használatára. Képes a tehetséges, a nehézségekkel küzdő vagy a sajátos nevelési igényű, a hátrányos és halmozottan hátrányos helyzetű, valamint a tantárgyában különleges bánásmódot igénylő tanulókat felismerni, hatékonyan nevelni, oktatni, számukra differenciált bánásmódot nyújtani. Tisztában van a történelem tantárgynak a tanulók személyiségfejlődésében betöltött szerepével.

Elkötelezett a tanulóknak a történelem tantárgy tanítása során megvalósuló személyiségfejlesztése iránt. Célul tűzi ki az ismereteken alapuló, mérlegelő gondolkodás képességének kialakítását a tanulókban. Fontosnak tartja az etnikumok és nemzetiségek, vallási közösségek iránti tolerancia kialakítását. Felismeri és elfogadja a demokrácia értékeit, az aktív állampolgárság jelentőségét. Törekszik történeti tudásának folyamatos fejlesztésére. Törekszik az életkori, egyéni- és csoport-sajátosságoknak megfelelő, aktivitást, interaktivitást, differenciálást elősegítő történelemtanulási és történelemtanítási stratégiák, módszerek alkalmazására.

**Féléves tematika:**

|  |  |
| --- | --- |
|  |  |
| 1. | A kurzus tematikájának megbeszélése |
| 2. | A történelemtanítás és a NAT: alapelvek, célok; fő témakörök |
| 3. |
| 4. | Tanulási eredmények (kompetenciák) és a NAT |
| 5. | A történelem kerettantervek szerkezete, felépítése |
| 6. | Kerettantervek: témák és altémák |
| 7. | Fejlesztési feladatok (kompetenciák) a kerettantervekben |
| 8. | A történelemtanítás tanórán kívüli lehetőségei, formái |
| 9. | A konzultáció tapasztalatai, értékelése, feladatok, határidők |

**A foglalkozásokon történő részvétel** tekintetében a Tanulmányi és Vizsgaszabályzat (TVSz) 8.§ 1. pontja az irányadó.

**Félévi követelmény: gyakorlati jegy**

**Az értékelés módja, ütemezése:** Óraterv, valamint az alkalmazott módszert, eszközöket, az óratervnek a NAT ill. az életkori sajátosságoknak megfelelő kerettantervbe való illeszkedését bemutató esszé.

**A beadás módja:** az elkészült munkák feltöltése és megosztása az oktató weboldalán elérhető közös OneDrive-mappába:

[www.buhalyattila.hu](http://www.buhalyattila.hu) > Kurzusaim > Levelező tagozat > OTR8002 Szakmódszertan 2 > ÓRATERVEK FELTÖLTÉSE

*Kérem, hogy a feltöltött recenzió címében mindenki szerepeltesse a saját nevét, a következő módon:* „[saját név] óraterv” (Tehát: XY óraterv”).

***Az óraterv elkészítésének és feltöltésének határideje:* 2023. december 9.**

**A gyakorlati jegy megszerzésének feltétele:**

* Aktív órai részvétel
* Határidőre elkészített feladatok
* Az elkészített feladatok ötletessége, a kivitelezés alapossága.

**Letölthető dokumentumok**

* Nemzeti Alaptanterv: <https://magyarkozlony.hu/dokumentumok/3288b6548a740b9c8daf918a399a0bed1985db0f/megtekintes> (A Magyar Közlöny 2020. január 31-I (17.) száma; 5/2020. (I. 31.) Korm. rendelet)
* Történelem kerettantervek: <https://www.oktatas.hu/kozneveles/kerettantervek/2020_nat>

**Irodalomjegyzék**

* Csepela Jánosné [et al.] (szerk.): A történelemtanítás gyakorlata. Budapest, 2003.
* F. Dárdai Ágnes: Történelmi megismerés – történelmi gondolkodás I-II. Budapest, 2006.
* F. Dárdai Ágnes: A problémaorientált történelemtanítás koncepciója. Új Pedagógiai Szemle 57, 2007/11. 49-59.
* Kaposi József: Széljegyzetek a történelemtanítás gyakorlatának alakulásáról. Új Pedagógiai Szemle 60, 2010/3-4. 69-92.
* Katona András (szerk.): A történelemtanítás gyakorlata. Budapest, 2000
* Katona András – Sallai József: A történelemtanítás elmélete. Budapest, 2002
* Katona András – Sallai József: A történelem tanítása. Tantárgy-pedagógiai összefoglaló. Budapest, 2006.
* Kovács István – Kovács Istvánné – Óbis Hajnalka: A változó történelemoktatás. Debreceni Egyetemi Kiadó, 2015.
* Knausz Imre: Tudjuk, de nem tesszük. Töprengés a történelemtanításról. In: Uő: Történelem és oktatás. FPI, Budapest, 1998, 173–185. o.
* Knausz Imre (szerk.): Az évszámokon innen és túl... Megújuló történelemtanítás. Műszaki Könyvkiadó, Budapest, 2001.
* Knausz Imre: A történelmi műveltségről. In: Donáth Péter, Farkas Mária (szerk.): Filozófia – művelődés – történet 2004. Budapest, 2004, Trezor Kiadó, 213–230. o.
* Tölgyessy Zsuzsanna: Élményközpontú történelemtanítás. Taní-tani Online. A szabad pedagógiai gondolkodás fóruma (<http://www.tani-tani.info/101_tolgyessy>
* Történelemtanítás. Online didaktikai folyóirat: <http://www.folyoirat.tortenelemtanitas.hu/>
* V. Molnár László: Történelemmetodikai műhelytanulmányok. Bp., Tárogató, 1996.

Dr. Buhály Attila

Nyíregyháza, 2023. 08. 24.